wickkiey/tamil-wikipedia-markdown huggingface dataset:
# இராபர்ட் ஆண்ட்ரூஸ் மில்லிகன்


**இராபர்ட் ஆண்ட்ரூஸ் மில்லிகன்** (Robert A. Millikan,22 மார்ச்சு 1868 – 19 டிசம்பர் 1953) என்பவர் அமெரிக்க ஆய்வியல் இயற்பியலறிஞர். இவர் எலக்ட்ரானின் மின்னூட்ட மதிப்பைத் (Charge of electron) துல்லியமாகக் கணக்கிட்ட முறைகளுக்காகவும் ஒளிமின் விளைவில்(Photo electric effect) இவருடைய ஆய்வுகளுக்காகவும் 1923-ஆம் ஆண்டு நோபெல் பரிசு பெற்றவர். 1921-இல் பிரஸ்பெல்சு என்ற இடத்தில் நடந்த சால்வே மாநாடு என்று சிறப்புப் பெற்ற இயற்பியல் அறிஞர்களின் மாநாட்டில் அமெரிக்கப் பிரதிநிதியாகக் கலந்து கொண்டவர். அறிவியலறிஞர் மட்டுமல்லாமல் சிறந்த மதவாதியாகவும், தத்துவஞானியாகவும் விளங்கியவர்.  

## வாழ்க்கையும், கல்வியும்

இவர் அமெரிக்காவின் இலினாய்ஸ் மாநிலம் மோரிசன் நகரில் மார்ச் 22, 1868 அன்று பிறந்தார். இவரது தந்தை தேவாலயத்தில் மதகுரு வாக இருந்தார். அயோவா மாநிலத்தில் உள்ள மக்கோகிடா உயர்நிலைப் பள்ளியில் மில்லிகன் பயின்றார். பள்ளிப் படிப்புக்கு பிறகு, நீதிமன்றத்தில் சிறிது காலம் பணிபுரிந்தார். 1891-ல் ஓபர்லின் கல்லூரியில் பட்டப்படிப்பு முடித்தார். கிரேக்கமும் கணிதமும் இவருக்கு மிகவும் பிடித்த பாடங்களாக இருந்தன.  

இயற்பியல் ஆசிரியராக 2 ஆண்டுகள் பணியாற்றினார். 1893-ல் இயற்பியலில் முதுகலைப் பட்டம் பெற்றார். கொலம்பியா பல்கலைக்கழகத்தில் 1895-ல் மின் ஒளிர்வு தளங்கள் குறித்து ஆராய்ச்சி மேற்கொண்டு முனைவர் பட்டம் பெற்றார். அங்கு இத்துறையில் முதன் முதலில் முனைவர் பட்டம் பெற்றவர் இவர்தான்.  

## பணிகளும், ஆராய்ச்சிகளும்

மின்சாரம், ஒளியியல், மூலக்கூறு இயற்பியல் ஆகிய துறைகளில் பல ஆராய்ச்சிகளை மேற்கொண்டு முக்கியத்துவம் வாய்ந்த கோட்பாடுகளை வெளியிட்டார்.  

1909-ல் ஒற்றை எலக்ட்ரான் மூலம் கடத்தப்படும் மின்னூட்டத்தை தீர்மானிக்கும் தொடர் கட்டச் சோதனைகளை நிகழ்த்தினார். சிகாகோ பல்கலைக்கழகத்தில் புதிதாக நிறுவப்பட்ட ரியர்சன் சோதனைக் கூடத்தில் துணை ஆராய்ச்சியாளராக சேர்ந்தார். அங்கு 1910 முதல் 1921 வரை பேராசிரியராகப் பணியாற்றினார்.  

பாடப் புத்தகங்கள் எழுதுவது, இயற்பியலை எளிமையாகக் கற்பிக்கும் முறைகளை மேம்படுத்துவது ஆகிய பணிகளில் ஈடுபட்டார். தனியாகவும் பிற வல்லுநர்களுடன் இணைந்தும் ஏராளமான புத்தகங்களை எழுதினார்.  

ஒளிமின் விளைவு தொடர்பான அவரது கண்டுபிடிப்புகள், கூற்றுகள் ஆகியவை தொடர்ந்து பல்வேறு ஆராய்ச்சிகளுக்கு பயனுள்ளதாக அமைந்தன.  

இரண்டாம் உலகப் போரின்போது அமெரிக்காவின் தேசிய ஆராய்ச்சிக் கழகத்தில் துணைத் தலைவராக பணியாற்றினார். அப்போது நீர்மூழ்கிப் போர்க் கப்பல்கள், வானியல் ஆராய்ச்சிக் கருவிகளை மேம்படுத்தும் பணியில் முக்கிய பங்காற்றினார்.  

பல கல்வி நிறுவனங்கள், இயற்பியல் ஆராய்ச்சி மையங்களில் முக்கிய பதவிகளை வகித்துள்ளார்.  

## விருதுகள்

ஏறக்குறைய 25 பல்கலைக்கழகங்கள் இவருக்கு கவுரவ டாக்டர் பட்டங்களை வழங்கியுள்ளன. அது மட்டுமின்றி, உலகின் பல்வேறு நாடுகளை சேர்ந்த அமைப்புகளிடம் இருந்து ஏராளமான விருதுகள், பரிசுகளைப் பெற்றுள்ளார்.  

எண்ணெய்த் துளி சோதனை மூலம் எலக்ட்ரானின் மின்சுமையை அளக்கும் ஆய்வு மற்றும் ஒளிமின் விளைவு குறித்து அவர் மேற்கொண்ட ஆய்வுக்காக 1923-ல் இயற்பியலுக்கான நோபல் பரிசு வழங்கப்பட்டது.  

அமெரிக்காவில் பல பள்ளிகள், பொது இடங்களுக்கு இவரது பெயர் சூட்டப்பட்டுள்ளது.  

## மறைவு

இறுதிமூச்சு வரை இயற்பியல் ஆராய்ச்சியில் ஈடுபட்டு வந்த ராபர்ட் மில்லிகன் 85 வயதில் (1953) மறைந்தார்.﻿﻿
# இராம்பூர் மாவட்டம்



**இராமப்பூர் மாவட்டம்** அல்லது **ராம்பூர் மாவட்டம்**(, ) இந்தியாவின் உத்தரப்பிரதேச மாநில மாவட்டங்களில் ஒன்று. ராம்பூர் நகரம் இம்மாவட்டத்தின் தலைமையிட நகரம். ராம்பூர் ஆகும்.இம்மாவட்டம் மோராதாபாத் பிரிவின் கீழ் அமைந்துள்ளது. இம்மாவட்டத்தின் பரப்பு 2,367&nbsp;கி.மீ.².  

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி இராமப்பூர் மாவட்டத்தின் மொத்த மக்கட்தொகை 2,335,398. இது தோராயமாக லாத்வியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 194வது இடத்தில் உள்ளது. இந்த மாவட்டம் ராம்பூர் மக்களவைத் தொகுதிக்கு உட்பட்டது.
# மௌவல்


**மௌவல்** எனச் சங்ககாலத்தில் வழங்கப்பட்ட மலரை இக்காலத்தில் மரமல்லி (மரமல்லிகை), பன்னீர்ப் பூ எனவும் வழங்குகின்றனர். இது வீட்டில் வளர்க்கப்படும் மரம். இந்த மலரின் அரும்புகள் மகளிரின் பல் வரிசைக்கு உவமையாகக் காட்டப்பட்டுள்ளன.  
இப்பூ வருடத்திற்கு இரு முறை பூக்கும். மலர்கள் மிகுந்த வாசனையை கொண்டது. இப்பூவைக் கொண்டு மாலைகளும், மலர் அலங்காரங்களும் செய்யப்படுகின்றன.  

;சங்கநூல் குறிப்புகள்  
- குறிஞ்சி நில மகளிர் குவித்து விளையாடிய மலர்களில் ஒன்று மௌவல்.
- குடியிருப்பு மனைகளில் இதனை நட்டு வளர்ப்பர்.
- இரவில் பூக்கும் இந்த மலர் சுற்றிலும் மணக்கும்.
- ஊர் ஓரப் பள்ளங்களில் இது வளர்க்கப்படும்.
- மல்லிகை, மௌவல், சண்பகம் ஆகியவை வெவ்வேறு மலர்கள்.
- மகளிர் சிரிப்பது போலப் பூக்கும்.
- சில பெண்களின் பற்களை இக்காலத்தில் ‘அரிசிப்பல்’ எனப் பாராட்டுவர். இதனைச் சங்கப்பாடல்கள் மௌவலோடு ஒப்பிட்டுப் பாராட்டுகின்றன.
- நொச்சிச் செடி ஆற்றங்கரைகளில் வளரும். இது ஆற்று நொச்சி. வீட்டில் நட்டு வளர்க்கும் மௌவலை ‘மனைநொச்சி’ எனவும் வழங்கினர்.

## வளரியல்பு
இம்மரம் 18 முதல் 25 மீட்டர் வளரக்கூடியது. 6 முதல் 8 வருடங்களில் மரமாகி 40 வருடங்கள் வரை இருக்கும். பல மண் வகைகளில் வளரக்கூடியவை.  

## இவற்றையும் காண்க
- சங்ககால மலர்கள்

## அடிக்குறிப்பு
# வஞ்சி (ஊர்)

**வஞ்சி** என்னும் மாநகரம் மணிமேகலை – வஞ்சிமாநகர் புக்க காதை சேரநாட்டின் தலைநகர். குடநாட்டின் தலைநகர் வஞ்சி. தற்காலக் கரூரையும் சங்ககாலத்தில் வஞ்சி என்றும், வஞ்சிமுற்றம் என்றும் வழங்கினர்.  

:**பாட்டு** - வஞ்சி என்பது பாணர் பாடும் பண் வகைகளில் ஒன்று  
:**மரம்** - வஞ்சி என்பது ஒரு வகை மரம்  
:**மலர்** - வஞ்சி என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று. வஞ்சிமாநகரம் பூவா வஞ்சி எனப் போற்றப்பட்டது.  

#### குடபுலச் சேரர் தலைநகரம்
:வஞ்சி, உறந்தை, மதுரை ஆகிய மூன்றும் சேர, சோழ, பாண்டியரின் தலைநகராக விளங்கியதை இணைத்துப் பார்க்கும் பாடல்கள் உள்ளன. இமயவரம்பன் நெடுஞ்சேரலாதன், சேரன் செங்குட்டுவன் ஆகியோரின் தலைநகரம்.திருவாங்கூர் நாட்டை வஞ்சிபூமி என்றனர். 'வஞ்சி பூமி' எனத் தொடங்குப் பாடல் திருவாங்கூர் நாட்டின் தேசிய கீதமாக விளங்கியது. சோழன் குளமுற்றத்துத் துஞ்சிய கிள்ளிவளவன் வஞ்சி நகர் வாடும்படி போரிட்டான்.  

#### கருவூர்ச் சேரர் தலைநகரம்
:கொங்குநாட்டுக் கருவூர் சேரநாட்டு வஞ்சியின் முற்றமாக விளங்கிற்று. புறமதிலுக்கு வெளியே வஞ்சிமரம் இருந்ததால் இந்த ஊர் வஞ்சி எனப் பெயர்பெற்றது. வஞ்சியில் உள்ளிவிழா சிறப்பாக நடைபெறும். இளஞ்சேரல் இரும்பொறை , கோதை ஆகிய சேர வேந்தர்களின் தலைநகரமாக வஞ்சி விளங்கியது. சேரமான் பாலைபாடிய பெருங்கடுங்கோ, புகழூர்த் தமிழி (தமிழ்-பிராமி) கல்வெட்டில் குறிப்பிடப்பட்டுள்ளவன். இவனது ஆட்சிக்காலத்தில் பொருநை ஆறு பாயும் கொங்குநாட்டுக் கருவூரும் வஞ்சி என்னும் பெயரால் வழங்கப்பட்டது.  

## அடிக்குறிப்பு
# வஞ்சி மரம்


**வஞ்சி** என்பது ஒரு வகை மரம். இம்மரம் 10 மீட்டர் வரை வளரும். இம்மரமானது குடைகள், நாற்காலிகள் முதலியன செய்ய பயன்படுகிறது. இதன் பழங்கள் சாப்பிடக்கூடியவையாக இருக்கிறது.  

**வஞ்சி** என்பது குறிஞ்சிப்பாட்டில் கூறப்பட்டுள்ள 99 மலர்களில் ஒன்று.  

புறமதிலுக்கு வெளியே வஞ்சிமரம் இருந்ததால் வஞ்சிமாநகரம் 'வஞ்சி' எனப் பெயர்பெற்றது.  

வஞ்சிமரத்துக்கும், வஞ்சிமாநகருக்கும் வேறுபாடு தெரிவதற்காக வஞ்சிமாநகரம் 'பூவா வஞ்சி' எனப் போற்றப்பட்டது.  

## அடிக்குறிப்பு

## வெளியிணைப்புகள்
- வஞ்சிமலர் - படம். பி.ஒல்.சாமி முதலான அறிஞர்கள் காட்டுவது.
# வடவனம்

**வடவனம்** என்பது ஒரு மலரைக் குறிக்கப் பழங்காலத்தில் வழங்கிய தமிழ்ப் பெயர். வடவனம் பற்றிய குறிப்பு சங்க இலக்கியங்களில் ஒரே ஒரு இடத்தில் மட்டுந்தான் உள்ளது.  

துழாஅய் என்னும் மலரும் 99 மலர்களில் ஒன்றாக எண்ணப்படுவதால் வடவனம் என்னும் மலரைத் துளசி என அறிஞர்கள் காட்டுவதை ஏற்க இயலவில்லை. துளசியில் செந்துளசி, கருந்துளசி என இரண்டு வகை உண்டு. செந்துளசி என்னும் சொல்லிலுள்ள செம்மை செந்நிறத்தைக் குறிப்பது அன்று. செம்பொருள் என்னும் சொல்லிலுள்ள செம்மை என்பது உண்மை என்னும் பொருளை உணர்த்துவது போல உண்மையான துளசி எனப் பொருள்படுவது. வடவனம் கருந்துளசி மலரைக் குறிப்பதாகலாம். துளசி போலவே இருக்கும் மற்றொரு செடி திருநீற்றுப்பச்சை.  

குறிஞ்சி நில மகளிர் குவித்து விளையாடியதாகக் கூறும் 99 மலர்களின் தொகுப்பில் அது இடம்பெற்றுள்ளது.  
## அடிக்குறிப்பு

## வெளியிணைப்புகள்
- வடவனம் மலர் - பி.எல்.சாமி முதலான அறிஞர்கள் காட்டும் படம்.
# முத்திரை வரிவடிவம்

**முத்திரை வரிவடிவம்** (ஆங்கிலம்: Seal script; எளிய சீனம்: 篆书; மரபுச் சீனம்: 篆書; பின்யின்: zhuànshū) என்பது ஒரு பண்டைய சீன எழுத்து வனப்புடைமைப் பாணி ஆகும். இது சவு வம்சத்தின் உலோக வரிவடிங்களில் இருந்து சின் (Qin) நாட்டில் தோன்றியது. சின் வம்சத்தின் அதிகாரபூர்வ எழுத்துமுறையாக இது அமைந்தது. சின் வம்சத்தைத் தொடர்ந்த ஹான் அரசமரபிலும் அலங்கார செதுக்கல்களுக்கும் முத்திரிகளுக்கும் இந்த வரிவடிவம் பரவலாகப் பயன்படுத்தப்பட்டது.  

தற்காலத்தில் பெரும்பான்மையினரால் இந்த வரிவடத்தை வாசிக்க மாட்டர்கள்.
# ரிச்சர்டு பெயின்மான்



**ரிச்சர்டு ஃபெயின்மான் ** (*Richard Feynman*, 1918–1988) இருபதாம் நூற்றாண்டு அமெரிக்க கோட்பாட்டு இயற்பியலாளர். குவாண்டம் விசையியலின் தொகையீட்டு சூத்திரம், குவாண்டம் மின்னியக்கவியலின் கோட்பாடு (quantum electrodynamics), அதிகுளிரவைக்கப்பட்ட ஹீலியத்தின் மீப்பாய்மத்தன்மைக்கான இயற்பியல் வரையறை, துகள் இயற்பியல் (துகள் மாதிரியை முன்மொழிந்தார்) போன்ற துறைகளில் தன் ஆராய்ச்சிகளின் மூலம் அறியப்படுபவர். குவாண்டம் மின்னியக்கவியலின் வளர்ச்சிக்கு ஃபெயின்மான், சூலியன் சிவிங்கர் (Julian Schwinger) மற்றும் சின்-இடிரோ டோமோநாகா (Sin-Itiro Tomonaga) ஆகியோருடன் சேர்ந்து பங்காற்றினார். எனவே ஃபெயின்மானுக்கு 1965ல் நோபல் பரிசு வழங்கப்பட்டது. அணு குண்டு தயாரித்த குழுவில் உறுப்பினராக இருந்தவர். துவக்க காலங்களில் குவாண்டம் விசையியல் கல்வி பெற்ற முதல் மாணவர்களில் ஒருவராக விளங்கியவர். பிற்காலத்தில் குவாண்டம் மின்னியக்கவியல் என்ற துறையை நிறுவினார்.  

## ஆரம்பகால வாழ்க்கை
ரிச்சர்டு பிலிப்சு ஃபெயின்மான் நியூயார்க் நகரத்தில், 1918 ஆம் ஆண்டு மே மாதம் 11 ஆம் திகதி பிறந்தார். இவருடைய தந்தையின் பெயர் லூசில்லே (Lucille), அவருடைய தொழில் வீடு நிர்மாணித்தல் ஆகும். ரிச்சர்டின் தாயின் பெயர் மெல்வில் ஆர்தர் ஃபேய்ன்மேன் (Melville Arthur Feynman) என்பதாகும், அவர் ஒரு விற்பனை மேலாளர் ஆவார். ரிச்சட்டுவின் பெற்றோர்கள் இருவருடைய பிறப்பிடங்களும் முறையே உருசியா மற்றும் போலந்து ஆகும். ரிச்சட்டுவின் பெற்றோர்கள் இருவரும் அஸ்கினாஜி யூதர்கள் ஆவர். அவர்கள் இருவரும் மதவாதிகள் அல்லர், ரிச்சட்டும் கூட தன்னை வெளிப்படையாக *ஒரு நாத்திகர்* என விவரித்துள்ளார்.  

ஃபெயின்மான் தாமதமாகவே பேசப்பழகினார். தனது மூன்றாவது பிறந்த நாளில் ஒரு வார்த்தயைக்கூட முழுமையாகக் கூறமுடியவில்லை. வயது வந்தபின் நியூயோர்க்கில் பேசப்படும் ஒருவித ஆங்கிலச் சொல்வழக்கை பேசத் தொடங்கினார்.
# மேற்குச் சுவர்


இது யூதர்களின் செபம் செய்யும் இடமும் யாத்திரை செல்லும் இடமுமாக பல நூற்றாண்டுகளாகக் காணப்பட்டது. 4ம் நூற்றாண்டிலிருந்து இந்த இடம் யூதர்களுடன் தொடர்புபட்டு காணப்படுகின்றது என பழைய ஆதாரங்களிலிருந்து அறிய முடிகிறது. 19 ம் நூற்றாண்டின் நடுப்பகுதியிலிருந்து, பல யூதர்கள் சுவர் மற்றும் அதன் பகுதிகளின் உரிமையை பெற்றுக் கொள்ள முயன்றனர். ஆனாலும் முடியவில்லை. 20 ம் நூற்றாண்டின் ஆரம்பத்தில் சீயோனிசம் சீயோனிச இயக்கத்தின் எழுச்சியுடன் சுவரானது யூத சமூகத்திற்கும் இசுலாம் மத தலைவர்களுக்கும் இடையிலான எதிர்ப்பின் மூலமானது. இசுலாம் மத தலைவர்கள் யூத தேசியவாதிகள் மலைக் குகையையும் யெரூசலேமையும் பெற்றுக் கொள்ள சுவர் காரணமாகிவிடும் எனக் கவலை கொண்டனர். சுவரை மையப்படுத்தி வெடித்த வன்முறை சர்வசாதாரணமாகி, சுவர் பற்றிய இசுலாமியர்களினதும் யூதர்களினதும் உரிமை கோரலை தீர்மானிக்க சர்வதேச குழு 1930 இல் கூடியது. 1948 ஆம் ஆண்டு அரபு-இசுரேலிய போரின் பின் சுவர் யோர்தானியர்களின் கட்டுப்பாட்டின் கீழ் வந்தது. அதனால் 19 வருடங்கள் யெரூசலேம் பழைய நகரை யூதர்கள் 1967 இல் கைப்பற்றும் வரை தடை செய்யப்பட்டிருந்தனர்.
# எம்மா தாமஸ்



**எம்மா தாமசு நோலன்** (பிறப்பு: திசம்பர் 9, 1971) என்பவர் இங்கிலாந்து நாட்டு திரைப்படத் தயாரிப்பாளர் ஆவார். இவர் இயக்குநர் கிறிஸ்டோபர் நோலன் என்பவரின் மனைவி ஆவார், இவர் இவரது கணவர் இயக்கிய பேட்மேன் பிகின்ஸ் (2005), த பிரஸ்டீஜ் (2006), த டார்க் நைட் (2008), இன்சப்சன் (2010), த டார்க் நைட் ரைசஸ் (2012), மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற பல திரைப்படங்களில் தயாரிப்பாளராக பணிபுரிந்துள்ளார். தற்போது தன் கணவருடனும் மற்றும் நான்கு பிள்ளைகளுடன் லாஸ் ஏஞ்சலஸ் நகரத்தில் வசிக்கின்றார். தாமஸ் தனது வாழ்க்கை முழுவதும் பல பாராட்டுகளைப் பெற்றுள்ளார், இதில் ஒன்று அகாதமி விருது, பிரித்தானிய அகாடமி திரைப்பட விருது மற்றும் ஒரு கோல்டன் குளோப் விருது ஆகியவை அடங்கும். இந்த விருதுகள் வாழ்க்கை வரலாற்று திரில்லர் படமான ஓப்பன்கைமர் தயாரிப்பிற்காக வழங்கப்பட்டுள்ளன. (2023)  

## தயாரித்தத் திரைப்படங்கள்
- 1997 - டூடில்பக்
- 1998 - பால்லோவிங்
- 2000 - மெமன்டோ
- 2002 - இன்சாம்னியா
- 2005 - பேட்மேன் பிகின்ஸ்
- 2006 - த பிரஸ்டீஜ்
- 2008 - த டார்க் நைட்
- 2010 - இன்சப்சன்
- 2012 - த டார்க் நைட் ரைசஸ்
- 2013 - மேன் ஆப் ஸ்டீல்
# ஜோனதன் நோலன்



***ஜோனதன் நோலன் (Jonathan Nolan)*** ஓர் அமெரிக்க - இங்கிலாந்து திரைப்பட எழுத்தாளர் மற்றும் தயாரிப்பாளர் ஆவார். இவர் கிறிஸ்டோபர் நோலனின் சகோதரர் ஆவார். கிறிஸ்டோபர் நோலன் இயக்கிய மூன்று திரைப்படங்களுக்கு திரைக்கதை தயாரித்துள்ளார்.  

## திரைப்படங்கள் மற்றும் தொலைக்காட்சி
### திரைக்கதை
- 2000 - மெமன்டோ
- 2006 - த பிரஸ்டீஜ்
- 2008 - த டார்க் நைட்
- 2012 - த டார்க் நைட் ரைசஸ்

### தொலைக்காட்சித் தொடர்
- 2011 - 2016 - பெர்சன் ஆப் இன்ட்ரெஸ்ட்
- 2016 - தற்காலம் - வெஸ்ட்வொர்ல்டு
# படிமம்:Around the World in 80 Days poster.jpg

## சுருக்கம்
## Fair use om அரவுண்ட் த வேர்ல்ட் இன் 80 டேய்ஸ்
Though this image is subject to copyright, its use is covered by the U.S. fair use laws because:  
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.

## அனுமதி
# மைக்கேல் ஹாக்



"மைக்கேல் ஹாக்" அல்லது "மைக்" (ஆங்கிலம்:Mykel A.G. "Hawke" Pierce) ( பிறப்பு : நவம்பர் 29, 1965) இவர் ஒரு ஓய்வு பெற்ற ஐக்கிய அமெரிக்க இராணுவ சிறப்புப் படை அதிகாரியாவார். இவருடைய மனைவி ரூத் இங்கிலாந்து, இவர் ஒரு பிரித்தானிய தொலைக்காட்சியில் செய்தி தொகுப்பாளர் மற்றும் நடிகை ஆவார்.  

## விளக்கம்

மைக்கேல் ஹாக் மற்றும் இவரது மனைவி ரூத் இங்கிலாந்து இவர்கள் இருவரும் இணைந்து "டிஸ்கவ்ரி தொலைக்காட்சியில்" ஆண், பெண், காடு (Man, Woman, Wild) என்ற தொடர் நிகழ்ச்சியை நடத்திவருகின்றனர். இவர் அறிவியல் நியூயார்க் பல்கலைக்கழகத்தில் உயிரியல் பட்டம் மற்றும் கலிபோர்னியா பல்கலைக்கழகம் , சாண்டா பார்பராவில் உளவியல் , அறிவியல் முதுகலைப்பட்டம் ஒரு இளநிலை பட்டமும் பெற்றுள்ளார். இவர் 25 ஆண்டு காலம் போரிட்டில் மிக்கத் தேர்ந்தவர் எனவே மைக்கேல் ஹாக்குக்கு பச்சைத் தொப்பி (Green Beret) மற்றும் பின்னர் ஒரு குறிப்பிட்ட பட்டியலிடப்பட்டு இருந்த சிறப்புப் படைகளின் ஒரு தலைவராக செயல்ப்பட்டார். மேலும் இவர் ஜப்பானில் புகழ் பெற்ற கலைகளான அய்கிடோ மற்றும் யுடோ விர்க்கான கறுப்பு இடைவார் (Black Belts) ஈட்டியிருக்கிறார். மைக்கேல் ஹாக் மேலும் இவர் டிஸ்கவரி அலைவரிசையில் (Discovery Channel) ஒன் மேன் ஆர்மி (ஒரு ஆள் இராணுவம்), என்கின்ற தொடர் நிகழ்ச்சியை நடத்துகின்றார். சிறப்பு நடவடிக்கைகள், இராணுவ, சட்ட அமலாக்கம், மற்றும் தீவிர விளையாட்டு என பின்னணியிலிருந்து வீரர்களின், வேகம், வலிமை, மற்றும் உளவுத்துறை ஆகிய மூன்று பிரிவுகளில் போட்டியிடப்படும் இதில் வெற்றி பெறும் வீரர்களுக்கு பரிசாக பணம் மற்றும் ஒன் மேன் ஆர்மி என்ற பட்டமும் வழங்கப்படும். மேலும் ஹாக் விநோத வகை உணவுகளை பட்டியலிடுவதில் மிக சிறந்தவர். மற்றும் ஹாக் முதல் முறையாக நகைச்சுவை திரைப்படமான " டர்ட்டி சான்செஸ்: தி மூவி" (Dirty Sanchez: The Movie) என்கின்ற திரைப்படத்தை சொந்தமாக இயக்கியுள்ளார்.  

## புத்தகங்கள்
1) Hawke's Special Forces Survival Handbook: The Portable Guide to Getting Out Alive Running Press ( ஏப்ரல் 26 , 2011 ). ஐஎஸ்பிஎன் 978-0762440641.  

2) Hawke's Green Beret Survival Manual Running Press ( சூன் 9, 2009 ). ஐஎஸ்பிஎன் 9780762433582  

3) The Quick and Dirty Guide to Learning Languages Fast Paladin Press ( செப்டம்பர் 1 , 2000 ) ஐஎஸ்பிஎன் 978-1-58160-096-4 (புணைப் பெயர் ஏ.ஜி ஹாக்).  

4) In the Dark of the Sun Pixel Dragon Designs ( ஆகஸ்ட் 24, 2010 ) ஐஎஸ்பிஎன் 978-0982931608 (திகில் கிம் மார்டின் இணை ஆசிரியராக).  

## விருதுகள் மற்றும் முத்திரைகள்
:  

:  

:  

## வெளியினைப்புகள்
- (ஆங்கிலத்தில்)
# ஆஸ்கர் மின்கோவஸ்கி



**ஆஸ்கர் மின்கோவஸ்கி** (Oskar Minkowski - ஜனவரி 13, 1858 - ஜூலை 18, 1931) ஜெர்மன் நோயியலாளரும் (Pathologist), வானவியலாளரும் ஆவார். உலகின் முதல் கல்லீரல் அறுவை சிகிச்சையாளர். மின்கோவஸ்கியின் தம்பி, உலகப் புகழ் பெற்ற கணிதவியலாளர் ஹெர்மன் மின்கோவஸ்கி ஆவார். ஹெர்மன், ஆல்பர்ட் ஐன்ஸ்டீனின் ஆசிரியரும் ஆவார்.  
## இளமை
ஆஸ்கர் மின்கோவஸ்கி 1831ம் ஆண்டு, ஜனவரி 13ம் நாள், கௌனாவுக்கு அருகிலுள்ள அலெக்சன் (Alexoten, near Kaunas, now in Lithuania) என்று அழைக்கப்படும், இன்றைய லிதுவேனியாவில் பிறந்தார். லிதுவேனிய யூதக் குடும்பத்தில் பிறந்து பின் கிறித்தவ மதத்தைத் தழுவினார். ஆஸ்கர் மருத்துவப் படிப்பை 1888ல் முடித்தார். மேரி ஜோஹன்னா சேகல் என்பவரை 1894ல் மணமுடித்தார். 1904 வரை ஸ்ட்ராபௌர்க்கில் மருத்துவராகப் பணிபுரிந்தார். பின்னர் கிரிச்வேல்த்-ல் மருத்துவப் படிப்பின் அவைத்தலைவராக இருந்தார். பின் பிரெஸ்லுவில் பேராசிரியராகப் பணியாற்றினார். உலகின் வெற்றிகரமான முதல் கல்லீரல் அறுவை சிகிச்சையைச் (hepatectomy) செய்தவரும் இவரே.  

## மண்ணீரல் குறித்த ஆய்வு
சர்க்கரை நோயின் காரணி போதுமான மண்ணீரல் சுரப்பு இன்மையே என்று ஆஸ்கர் நிரூபித்தார். (சர்க்கரைநோயின் கட்டுப்பாட்டாளர்/மேலாளர் இன்சுலின் என்ற ஹார்மோன் என்ற உண்மையை பிரடரிக் பாண்டிங் (Dr.Frederick Banting) பின்னரே கண்டறிந்தார்). பிறகு ஆஸ்கரும், ஜோசப் வான் மேரிங்கும் இணைந்து மண்ணீரல் தான் சர்க்கரை கட்டுப்பாட்டை நடத்தும் தொழிற்சாலை என்று அறிந்தனர்.  
## விருது
ஆஸ்கர் மின்கோவஸ்கியின் சேவையைப் பாராட்டும் வகையில், இத்துறையில் அரிய ஆய்வு செய்யும் இளம் ஆய்வாளருக்கு ஆண்டுதோறும் "மின்கோவஸ்கி விருது" என்ற விருதினை சர்க்கரை நோய்க்கான ஐரோப்பியக் கழகம் வழங்கி வருகிறது.
# அலெசாந்திரா கிலியானி


**அலெசாந்திரா கிலியானி** (Alessandra Giliani, 1307- 26 மார்ச்சு 1326) என்பவர் ஓர் இத்தாலிய உடலியலாளார் மற்றும் மனித உடற்கூற்றியலாளர். இடைக்காலத்தில் வாழ்ந்தவர்.  

## இளமை
அலெசாந்திரா கிலியானி கி.பி 1307ல் பிறந்தார். 19 ஆண்டுகள் மட்டுமே உயிர் வாழ்ந்தார். உலகுக்கும், தான் வாழ்ந்த சமூகத்துக்கும் ஏராளமான சேவை செய்த மனித நேயம் மிக்கவர். அன்றைய கால கட்டத்தில் உடலியல் பற்றி படித்து, இறந்த உடலை அறுத்து அதிலிருந்து இரத்தம் வடித்தார். அத்துடன் அந்த உடலில் உள்ள இரத்தக் குழாய்களில் வேறு வண்ணம் உள்ள திரவம் ஏற்றினார். அப்போதுதான் இரத்தக் குழாய்கள் உடலின் எந்தெந்த இடத்திற்குச் செல்கின்றன என்பதைத் தெளிவாக அறிய முடியும் எனக் கண்டறிந்தார்.  

## பணிகள்
உலகில் முதன் முதலில் இரத்தக் குழாய்களிலுள்ள இரத்தத்தை வடித்துவிட்டு, வேறு வண்ண திரவம் ஏற்றியவரும், அதனைப்பற்றி பதிவு செய்தவரும் அலெஸ்ஸாண்டிரா கிலியானிதான். இதனால் மருத்துவர்கள் எளிதாக உடற்கூறு பற்றி அறியவும் படிக்கவும் முடிந்தது. இதன் மூலம் கிலியானி மருத்துவர்களுக்கு உறுதுணையாகவும், பக்க பலமாகவும் இருந்தார்.  

இறந்த உடலை வெட்டி தயார்ப்படுத்துவது என்பது அந்த காலகட்டத்தில் மிகவும் உயிரைப் பயணம் வைக்கும் செயல். இறந்த உடலை அறுப்பது என்பது தெய்வ குற்றம் அல்லது மத நம்பிக்கைகளுக்கு எதிரகப் பார்க்கப்பட்டது. மேலும் அவாறு செயல்படுவோருக்குத் தூக்கு அல்லது கொலை தண்டனை பொது இடத்தில் நிறைவேற்றப்பட்டது. கடவுள் உருவாக்கிய உடலை அறுப்பதும, அதன் உள்ளே என்ன இருக்கிறது என்று பார்ப்பதும் மதநம்பிக்கைக்கு எதிரானதாகவும், கடவுள் மறுப்பு என்றும் போதிக்கப்பட்டது.  

## இரத்தம் வடிக்கும் முறை
இக்காலத்தில்தான் இத்தாலியப் பெண்ணான அலெஸ்ஸாண்டிரா கிலியானி, பொலோக்னா பல்கலைக்கழகத்தின் மருத்துவப் பேராசிரியரான மோண்டினோ டி லுஸ்ஸூக்கு உதவி செய்யும் உடலியலாளாராக, இறந்த உடலை அறுக்கும் உதவியாளராக இருந்தார். இறந்த உடலிலிருந்து எளிதில் இரத்தம் வடிக்கும் முறையைக் கண்டுபிடித்தார். இரத்தம் வடிந்த குழாய்களுக்கு, உள்ளே போனால் உறைந்துவிடும் ஒரு புதிய வண்ணத்திரவத்தையும் கண்டுபிடித்து இரத்த குழாய்களுக்குள் செலுத்தினார். இதனால் மிகச் சிறிய இரத்தக் குழாய்களை எளிதில் கண்டுபிடித்துவிடமுடியும்.  

## சேவை

அலெஸ்ஸாண்டிரா கிலியானி மிகக் குறைந்த காலமே வாழ்ந்தவர். மருத்துவர் மோண்டினோவின் உதவியாளர்களில் ஒருவரான ஓட்டோ ஆன்ஜெனியஸ் (Otto Angenius) என்பவர், கிலியானியானியின் சேவை பற்றி குறிப்பிட்டு எழுதியுள்ளார். ஓட்டோ, கிலியானியின் காதலராகவும் இருக்கக் கூடும் என்று நம்பப்படுகிறது. அவர்தான் ரோமில் உள்ள ஒரு தேவாலயத்தில் கிலியானியின் பணிகள் பற்றி விரிவாக எழுதி வெளியிட்டுள்ளார். ஆனால் 16ம் நூற்றாண்டின் வரலாற்றியலாளரான மைக்கேல் மெடிசி (Michele Medici) என்பவர் போலொக்னீஸின் உடற்கூறியல் பள்ளி பற்றி 1857ல் எழுதி வைத்த குறிப்பில், கிலியானைப் பற்றியும், அவரது சேவை மற்றும் திறமை பற்றியும் தெளிவாக எழுதி வைத்துள்ளார்.  

- பேரா.சோ.மோகனா, '﻿இறந்த உடலை அறுக்க உதவிய கிலியானி'

## வெளியிணைப்புகள்
- Women's History at About.com . Accessed May 2007
- Alessandra Giliani at the Brooklyn Museum The Dinner Party database . Accessed May 2007
- Alessandra Giliani
# தமிழ்நாடு சட்டமன்ற இடைத்தேர்தல்கள், 2011-16

## திருச்சிராப்பள்ளி மேற்கு இடைத்தேர்தல் 2011
எம். மரியம்பிச்சை மரணமடைந்ததை அடுத்து திருச்சிராப்பள்ளி மேற்குத் தொகுதிக்கான இடைத்தேர்தல் 2011 அக்டோபர் 13 ல் நடந்தது. ஆளும்கட்சியான அதிமுக வெற்றி பெற்றது.  

## சங்கரன்கோவில் இடைத்தேர்தல் 2012
அமைச்சர் சொ. கருப்பசாமி மரணமடைந்ததை அடுத்து சங்கரன்கோவில் (தனி) தொகுதிக்கான இடைத்தேர்தல் 2012 மார்ச்சு 18-ந்தேதி நடந்தது. அ.தி.மு.க. சார்பில் முத்துச்செல்வி, தி.மு.க. சார்பில் ஜவகர் சூரியகுமார், ம.தி.மு.க. சார்பில் சதன் திருமலைக்குமார், தே.மு.தி.க. சார்பில் முத்துக்குமார், பா.ஜ.க. சார்பில் முருகன் உள்பட 13 பேர் போட்டியிட்டனர். 242 வாக்குச்சாவடிகளில் நடந்த இந்த தேர்தலில் மொத்தம் 1,59,760 வாக்குகள் பதிவாகின. இது 77.52 சதவீதம் ஆகும். அதிமுக வேட்பாளர் முத்துச்செல்வி இதில் வெற்றி பெற்றார். இவரை எதிர்த்துப் போட்டியிட்ட திமுக உள்ளிட்ட அனைத்து கட்சி வேட்பாளர்களும் ஈட்டுத்தொகையை (Deposit) இழந்தனர்.  

## புதுக்கோட்டை இடைத்தேர்தல் 2012
புதுக்கோட்டை சட்டமன்ற உறுப்பினரான கம்யூனிஸ்ட் கட்சியைச் சேர்ந்த முத்துக்குமரன், விபத்தில் மரணமடைந்ததைத் தொடர்ந்து கடந்த 12ம் தேதி இடைத்தேர்தல் நடைபெற்றது. புதுக்கோட்டை சட்டமன்ற இடைத் தேர்தலில் அதிமுக வேட்பாளராக வி. ஆர். கார்த்திக் தொண்டைமான், தேமுதிக வேட்பாளராக ஜாகீர் உசேன், ஐஜேகே வேட்பாளராக சீனிவாசன் ஆகியோர் போட்டியிட்டனர்.அ.தி.மு.க., வேட்பாளர் வி. ஆர். கார்த்திக் தொண்டைமான் 71 ஆயிரத்து 498 வித்தியாசத்தில் வெற்றி பெற்றார்.  

## ஏற்காடு இடைத்தேர்தல், 2013

2011 சட்டமன்றத் தேர்தலில், அதிமுக சார்பில் போட்டியிட்ட சி. பெருமாள் வெற்றி பெற்றார். ஜூலை 18ம் தேதி, 2013இல் திடீர் மாரடைப்பு காரணமாக, பெருமாள் மரணம் அடைந்தார். காலியான ஏற்காடு தொகுதிக்கு, இடைத்தேர்தல் நடத்த முடிவு செய்யப்பட்டு அக்டோபர் 6 அன்று அறிவிக்கப்பட்டது. டிசம்பர் 14 அன்று இடைத்தேர்தல் நடைபெறும் என தேர்தல் ஆணையம் அறிவித்தது.  
இடைத்தேர்தல் தேதி அறிவிக்கப்பட்டதை தொடர்ந்து, தேர்தல் நன்னடத்தை விதிகள் உடனடியாக அமலுக்கு வந்துள்ளதாக சேலம் மாவட்ட ஆட்சியர் க.மகரபூஷணம் அறிவித்தார்.  

## ஆலந்தூர் சட்டமன்ற இடைத்தேர்தல், 2014

## திருவரங்கம் சட்டமன்ற இடைத்தேர்தல், 2015
திருவரங்கம் (சட்டமன்றத் தொகுதி)  
- ஜெயலலிதா சொத்துக்குவிப்பு வழக்கில் பெங்களூரு சிறப்பு நீதிமன்றம், ஜெயலலிதா குற்றவாளி என்று தீர்ப்பளித்தது, இதன் தொடர்ச்சியாக அவர் செப்டம்பர் 27 2014 அன்று பதவியை இழந்தார். அதனைத்தொடரந்து இத்தொகுதியில் 13.02.2015 அன்று இடைத்தேர்தல் நடந்தது.
இடைத் தேர்தல், 2015 எஸ். வளர்மதி அதிமுக 1,51,561 - என். ஆனந்த் திமுக 55,045  

## ராதாகிருஷ்ணன் நகர் சட்டமன்ற இடைத்தேர்தல், 2015
ராதாகிருஷ்ணன் நகர் சட்டமன்ற இடைத்தேர்தல், 2015  
ஆர். கே. நகர் தொகுதியின் சட்டமன்ற உறுப்பினராக இருந்த வெற்றிவேல் பதவி விலகல் செய்ததையடுத்து அங்கு இடைத்தேர்தல் நடைபெற்றது. 1 லட்சத்து 60 ஆயிரத்து 432 வாக்குகள் பெற்று ஜெயலலிதா வெற்றி பெற்றார். இந்தியக் கம்யூனிஸ்ட் கட்சி வேட்பாளர் சி. மகேந்திரன் 9 ஆயிரத்து 710 வாக்குகள் பெற்றார். ஜெயலலிதாவை எதிர்த்துப் போட்டியிட்ட அனைவரும் தேர்தல் வைப்புநிதியை இழந்தனர்.
# வழை மரம்



**வழை** (*Ochrocarpos longifolius*) என்பது சுரபுன்னை மரத்தைக் குறிக்கும்.  
:'கொங்கு முதிர் நறு வழை' எனக் குறிஞ்சிப்பாட்டு விளக்கம் தருகிறது. அதன்படி இந்தப் பூவில் மகரந்தப்பொடிகள் முதிர்ந்து கிடக்கும் காட்சியை இந்தப் படத்தில் கண்டு இன்புறலாம்.  
;வழைமரம் பற்றிச் சங்கப்பாடல்கள் தரும் செய்திகள்  
- ஆய் அண்டிரனின் குடிப்பூ வழை.
- குறிஞ்சி நில மகளிர் குவித்து விளையாடியதாகக் கூறப்பட்டுள்ள 99 மலர்களில் ஒன்று வழை.
- வையை ஆறு அடித்துக்கொண்டுவந்த மலர்களில் ஒன்று.
- நல்ல நீரோட்டமுள்ள நிலத்தில் வழை வளரும்.
- கழை என்னும் பெருமூங்கில், ஆசினிப்பலா போன்ற மரங்களுடன் சேர்ந்து வளரும்.
- குமணன் ஆண்ட முதிரமலையில் கழை வளர்ந்திருந்த்து.
- தொண்டைநாட்டு மலைகளில் செழித்திருந்தது.
- யானை விரும்பும் தழைமரம்.
- மூங்கில் நெல் அரிசி போட்டுக் குறமகள் வழை வளர்ந்த மலைச்சாரல் மணக்கும்படி சோறு ஆக்கினாள்.
- வழை வளர்ந்த காடு நீர்வளம் மிக்கது ஆகையால் பாலைநிலமாக மாறுவதில்லை.
- வழைக்காட்டில் வருடை மான்களை மலைமக்கள் வளர்ப்பர்.
;பண்புப்பெயர்  
:வழைச்சு என்னும் சொல் ‘குழகுழத்’ தன்மையைக் குறிக்கும்.  

## இவற்றையும் காண்க
:சங்ககால மலர்கள்  

## வெளியிணைப்புகள்
:வழை மலர்கள் படம் பி.எல்.சாமி முதலான அறிஞர்கள் காட்டுபவை.  

## அடிக்குறிப்பு
# ஒரிக்கோட்டை

**ஓய்கோட்டை** என்பது பழமையான பெயர். இது காலபோக்கில் **ஒரிக்கோட்டை** என்றாயிற்று. ஒரிக்கோட்டை கிராமம் திருவாடானை வட்டம், இராமநாதபுரம் மாவட்டத்தில் அமைந்துள்ளது.  
## ஊரின் சிறப்புகள்
இங்கு புனித மரியன்னை நடுநிலைப் பள்ளி உள்ளது. இதில் இப்பகுதியில் உள்ள எட்டு கிராமத்தில் உள்ள குழந்தைகள் பயிலுகின்றனர். இக்கிராமத்தில் இந்து மற்றும் கிறிஸ்தவர்கள் சம அளவில் உள்ளனர். அதோடு ஒற்றுமையும் அன்பும் நிறைந்து காணப்படும். இங்கு ஸ்ரீ நல்லாதுரை முனீஸ்வரர் ஸ்ரீ அங்கால பரமேஸ்வரி ஆலயம் சிறப்பு மிகுந்தது ஆகும். இக்கவிளில் ஆண்டுதோறும் மே மதம் இறுதியில் திருவிழா நடைபெறும். இத்திருவிழாவில் பால் குடம், காவடி எடுத்தல், அலகு குத்துதல் மற்றும் பூக்குழி இறங்குதல் போன்ற வழிபாடுகள் இங்கு வெகு விமரிசையாக நடைபெறும். இங்கு இந்து, கிருத்துவர் பகுபாடு இல்லாமல் இறைவனை வழிபடுவர்.  

இங்கு ஜெபமாலை அன்னை ஆலயம் இந்த பகுதியின் சிறந்த ஆலயம் ஆகும். இவ்வாலயத்தில் ஆண்டுதோறும் புரட்டாசி மாதம் திருவிழா வெகு விமரிசையாக நடைபெறும். இங்கும் இந்து கிருத்துவர் வேறுபாடு கிடையாது. இங்கு சிறப்பு என்னவென்றால் இத்திருவிழா சமயத்தில் எப்படியும் மழை பொழியும் என்பது மறுக்க முடியாத ஒன்று ஆகும். ஆண்டுதோறும் இத்திருவிழா நடைபெறும் போது மழை பொழியும். இது விவசாய காலம் ஆகும்.
# சௌமித்திர சாட்டர்ஜி


**சௌமித்திர சாட்டர்ஜி ** (*Soumitra Chatterjee*) அல்லது **சௌமித்திர சட்டோபாத்யாய்** (, சனவரி 19, 1935 — நவம்பர் 15, 2020) இந்தியாவின் புகழ்பெற்ற வங்காள நடிகர் ஆவார். வங்காளத் திரைப்படத்துறையின் மிகப்பெரும் இயக்குநராக விளங்கிய சத்தியஜித் ரேயின் திரைப்படங்களில் சிறப்பான வேடங்களில் நடித்துள்ளார். வங்காளத் திரைப்படத்துறையின் மக்கள் கலைஞராக விளங்கிய உத்தம் குமாருடன் அடிக்கடி ஒப்பிடப்படுவதாலும் நன்கு அறிமுகமானவர். இந்தியத் திரைப்படத்துறையில் மிக உயரிய விருதாகக் கருதப்படும் தாதாசாகெப் பால்கே விருதுக்கு 2012ஆம் ஆண்டில் தேர்வு செய்யப்பட்டவர்.  

## பின்னணி
சௌமித்திர சாட்டர்ஜி மேற்கு வங்காளத்தின் தலைநகர் கொல்கத்தாவிலிருந்து 100 கி.மீ தொலைவில் உள்ள கிருஷ்ணாநகரில் 1935ஆம் ஆண்டு பிறந்தார். அவரது இளமைக் காலத்திலேயே சௌமித்திர சாட்டர்ஜியின் குடும்பம் கொல்கத்தா மற்றும் ஹவுராவிற்கு குடிபெயர்ந்தது. வங்காள இலக்கியத்தில் சௌமித்திர சாட்டர்ஜி, கொல்கத்தா பல்கலைக்கழகத்தில் சிறப்புகளுடன் இளங்கலைப் பட்டம் பெற்றார். அதே பல்கலைக்கழக்கத்தில் வங்காள இலக்கியத்தில் முதுகலைப் பட்டப் படிப்பும் மேற்கொண்டார். கொல்கத்தாவில் சத்தியஜித் ரேயின் பழைய அடுக்ககம் ஒன்றில் பல ஆண்டுகளாக வசித்து வருகிறார். திரைப்படங்களில் நடிக்க தொடங்குவதற்கு முன்னால் இவர் அனைத்திந்திய வானொலியில் பணியாற்றி உள்ளார்.  

## சத்தியஜித் ரேயுடன்
சௌமித்திர சாட்டர்ஜி சத்தியஜித் ரேயின் *அப்பூர் சன்சார்* (அப்புவின் உலகம்) என்ற திரைப்படத்தில் 1959ஆம் ஆண்டில் அறிமுகமானார். இதன்பிறகு ரேயுடன் பதினான்கு திரைப்படங்களில் நடித்துள்ளார். இவருடன் சர்மிளா தாகூரும் பல ரே திரைப்படங்களில் நடித்துள்ளார்.  

இவரைப் பல வேடங்களில் நடிக்க வைத்துள்ள ரே சில வேடங்களும் திரைக்கதையும் இவரை மனதில் இருத்தியே உருவாக்கப்பட்டதாகவும் கருதப்படுகிறது. சத்தியஜித் ரேயின் *ஃபெலுடா* தொடர் நூல்களிலும் 1970களின் *சோனார் கெல்லா*, *ஜோய் பாபா ஃபெலுநாத்* என்ற இருத் திரைப்படங்களிலும் தனிநபர் துப்பறிவாளராக வரும் ஃபெலுடா என்ற பிரதோஷ் சந்திர மிடர் வேடத்தில் நடித்துள்ளார். *கரே பாய்ரே* என்ற ரவீந்திர நாத் தாகூரின் புதினத்தை திரைப்படவடிவில் எடுத்தபோது அதில் முதன்மை வேடத்தில் நடித்தார். *சாக்கா பிரசாக்கா* என்ற திரைப்படத்தில் மனதை உருக்கும் விதத்தில் நடித்துள்ளார்.  

சத்தியஜித் ரே தவிர மிருணாள் சென் ,தபன் சின்கா ஆகிய முன்னணி வங்காளத் திரைப்பட இயக்குனர்களின் திரைப்படங்களிலும் நடித்துள்ளார்.  

## விருதுகள்
சௌமித்திர சாட்டர்ஜி பெற்ற சில முதன்மையான விருதுகள்:  

- பிரான்சிய அரசின் உயரிய கலை விருதான *ஆபிசியர் தெஸ் ஆர்ட்ஸ் எ மெட்டியர்ஸ்* (Officier des Arts et Metiers)
- இத்தாலியின் வாழ்நாள் சாதனையாளர் விருது
- பத்மசிறீ விருது வழங்கப்பட்டது - ஆனால் சாட்டர்ஜியால் ஏற்றுக்கொள்ளப்பட வில்லை
- பத்ம பூசன் - 2004 இல்
- தேசியத்திரைப்பட விருதுகள் - சிறந்த நடிகர் விருது 2007 இல்
- தாதாசாகெப் பால்கே விருது - 2011 (2012இல் அறிவிக்கப்படது)
# ஜான் ஷெப்பர்ட் பேரோன்


**ஜான் ஷெப்பர்ட் பேரோன்** (John Adrian Shepherd-Barron, 23 ஜூன் 1925 – 15 மே 2010) ஏ.டி. எம் எனப் பரவலாக அறியப்படும் தன்னியக்க வங்கி இயந்திரம் அல்லது தன்னியக்க காசளிப்பு இயந்திரத்தைக் கண்டுபிடித்தவர். பிரித்தானியாவின் ஸ்காட்லாந்து நாட்டைச் சேர்ந்தவர்.  

## இளமை
ஜான் ஷெப்பர்ட் பேரோன் இந்தியாவின் அசாம் மாகாணத்தின் சில்லாங் (தற்போதைய மேகாலயாவில் உள்ளது) என்ற இடத்தில் 1925, ஜூன் 23-ஆம் நாள் இந்திய-பிரித்தானியப் பெற்றோருக்கு மகனாகப் பிறந்தார். இவருடைய தந்தை 'வில்பிரெட் பெரோன்' ஸ்காட்லாந்து நாட்டைச் சேர்ந்தவர். கிழக்கு வங்காளத்தின் (தற்போதைய வங்காள தேசம்) சிட்டகொங் துறைமுகப் பகுதியில் தலைமைப் பொறியாளராக இருந்தார். பின்பு பிரித்தானிய அரசாங்கத்தின் தலைமைப் பொறியாளராக உயர் பதவியில் இருந்தார். தாய் டோரத்தி ஒலிம்பிக்கில் புகழ்பெற்ற ஓர் டென்னிசு விளையாட்டு வீராங்கனையாவார். இவர் விம்பிள்டன் பெண்கள் இரட்டையர் ஆட்டத்தில் பட்டம் வென்றாவராவார். ஷெப்பர்டுக்கு 3 மகன்கள், 6 பேரப்பிள்ளைகள் உள்ளனர்  

## கல்வி
ஜான் ஷெப்பர்ட் பேரோன் இங்கிலாந்தின் ஸ்டோவ் பள்ளியிலும், எடின்பர்க் பல்கலைக்கழகத்திலும் பின்பு கேம்பிரிட்ஜில் உள்ள டிரினிடி கல்லூரியிலும் படித்தார். இரண்டாம் உலகப் போரின்போது 159 வது பாராசூட் படைப் பிரிவில் பணியாற்றினார்.  

## தன்னியக்க காசளிப்பு இயந்திரம்
ஒருமுறை வங்கியில் இருந்த தனது பணத்தை எடுக்க முடியாமல் தடுமாறியபோது ஷெப்பர்டுக்கு மிகவும் வேதனை உண்டானது. வங்கியின் வேலை நேரம் முடிந்து விட்டதால் அவரால் பணம் எடுக்க முடியவில்லை. தன்னுடைய பணத்தை தான் விரும்பிய நேரத்தில் எல்லாம் எடுப்பதற்கு ஒரு வழி இருந்தால் என்ன என்று அவர் அப்போது சிந்தித்தார். அந்தசிந்தனையின் பயனாக சாக்லேட் கட்டிகளை வழங்கும் இயந்திரத்தை அடிப்படையாகக் கொண்டு அதேபோல பணத்தை வழங்கும் ஏடிஎம் எனப்படும் தன்னியக்க காசளிப்பு இயந்திரத்தின் மாதிரியை உருவாக்கினார். 1967ம் ஆண்டு இவர் உருவாக்கிய ஏ.டி.எம். எந்திரம் இங்கிலாந்தின் வடக்கு லண்டனில் உள்ள பார்க்லேஸ் வங்கியில் வைக்கப்பட்டது.  

## அடையாள எண்
இந்த தன்னியக்க காசளிப்பு இயந்திரம் பெரும் வரவேற்பைப் பெற்றது. ஆனால் தற்போது உள்ளதுபோல ஏடிஎம் அட்டைகள் உருவாக்கப்படவில்லை. அதற்கு பதிலாக தனிச்சிறப்பான காசோலைகள் பயன்படுத்தப்பட்டன. காசோலைகளை இயந்திரத்தில் வைப்பதற்கு முன்பாக அடையாள எண்ணை தெரிவிக்க வேண்டும். முதலில் ஷெப்பர்டு 6 இலக்கம் கொண்ட அடையாள எண்ணை உருவாக்கினார். ஆனால் அவற்றை நினைவில் கொள்ள முடியவில்லை என்று மனைவி புகார் கூறியதையடுத்து 4 இலக்கம் கொண்ட எண்ணாக மாற்றினார். இன்று வரை அதுவே தொடர்கிறது. காலப்போக்கில் ஏடிஎம் இயந்திரங்கள் மிகவும் பிரபலமாகி உலக அளவில் 17 லட்சம் ஏடிஎம் இயந்திரங்கள் உள்ளன. வங்கியில் இருக்கும் சொந்த பணத்தை எந்த நேரத்திலும் எந்த இடத்திலும் எடுத்துக்கொள்ளும் வசதியை அளித்துள்ள ஏடிஎம் இயந்திரங்கள் இன்று நவீன வாழ்க்கையின் அடையாளமாகத் திகழ்கின்றன.  

## மறைவு
ஜான் ஷெப்பர்ட் பேரோன் நீண்ட நாள் உடல்நலமின்றி ஸ்காட்லாந்தில் உள்ள ரெய்மோர் மருத்துவமனையில் அனுமதிக்கப்பட்டார். சிகிச்சை பலனின்றி தனது 84ஆம் வயதில் 2010 மே 19 அன்று காலமானார்.
# வாராணசி மாவட்டம்


**வாராணசி மாவட்டம்** அல்லது **வாரணாசி மாவட்டம்** (, ) என்பது இந்தியாவின் உத்தரப்பிரதேச மாநில மாவட்டங்களில் ஒன்று. இம்மாவட்டத்தின் தலைநகரம் வாராணசி நகரம் ஆகும். இம்மாவட்டம் வாராணசி பிரிவின்கீழ் அமைந்துள்ளது. இம்மாவட்டத்தின் பரப்பு 1,535&nbsp; சதுர கிலோ மீட்டர்.  

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி வாராணசி மாவட்டத்தின் மொத்த மக்கட்தொகை 3,682,194. இது தோராயமாக லைபீரியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 75வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் வாராணசி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.32%. வாராணசி மாவட்டத்தின் பாலின விகிதப்படி 1000 ஆண்களுக்கு 909 பெண்கள் உள்ளனர். மேலும் வாராணசி மாவட்ட மக்களின் கல்வியறிவு விகிதம் 77.05%.  

## பார்க்க வேண்டிய இடங்கள்
1. காசி விசுவநாதர் கோயில்
1. தச அஷ்வமேத படித்துறை
1. மணிகர்ணிகா படித்துறை
1. அரிச்சந்திரன் படித்துறை
1. சாரநாத்
1. பனாரசு இந்து பல்கலைக்கழகம்
1. பாரத மாதா கோயில்
1. கங்கா ஆரத்தி
# முகுல் ராய்



**முகுல் ராய் ** (Mukul Roy, ; பிறப்பு 17 ஏப்ரல் 1954) இந்திய அரசியல்வாதியும் மேற்கு வங்கத்திலிருந்து மாநிலங்களவைக்குத் தெரிந்தெடுக்கப்பட்டுள்ள நாடாளுமன்ற உறுப்பினருமாவார். அனைத்திந்திய திரிணமுல் காங்கிரசின் பொதுச் செயலாளரும் ஆவார். தற்போதைய நடுவண் அமைச்சில் இரயில்வேத்துறை அமைச்சராக மார்ச்சு 20 அன்று பொறுப்பேற்றுள்ளார். இதற்கு முன்பாக இரயில்வேத்துறையின் இணை அமைச்சராகவும் கப்பல்துறை இணை அமைச்சராகவும் பணியாற்றி உள்ளார். 2021-இல் பாரதிய ஜனதா கட்சியின் சார்பாக 2021 மேற்கு வங்காள சட்டமன்றத் தேர்தலில் சட்டமன்ற உறுப்பினராக தேர்ந்தெடுக்கப்பட்ட முகுல் ராய் பொதுக் கணக்குக் குழு தலைவராக செயல்பட்டார். பின்னர் சூலை 2021-இல் அப்பதவியிலிருந்து விலகினார். பின்னர் பாரதிய ஜனதா கட்சியிலிருந்து விலகி அகில இந்திய திரிணாமுல் காங்கிரசு கட்சியில் இணைந்தார்.  

## முறைகேடு வழக்கில்
சாரதா நிதி நிறுவன மோசடி வழக்கில் முகுல் ராய் இந்திய அரசின் புலனாய்வு அமைப்பால் குற்றம் சாட்டப்பட்டவர்.
# வள்ளி (தெய்வம்)



**வள்ளி** (*Valli*) தமிழ் கடவுளான முருகனின் மனைவி ஆவார். ஒரு முனிவரின் பார்வையால் பெண்மானின் வயிற்றில் குழந்தையாய்ப் பிறந்தவள் வள்ளி. குறவர்களால் கண்டெடுக்கப்பட்டு, அவர்கள் குல வழக்கப்படி தினைப்புனம் காத்து வந்த பொழுது முருகப்பெருமான் விருத்த வடிவில் வள்ளியம்மையை மணந்து கொண்டார்.  

இவ்வாறு நடந்த இடம் கதிர்காமம் என்னும் இலங்கையின் தென்பால் அமைந்திருக்கும் திருத்தலமாகும். இதற்குச் சான்றாக இன்றும் வேட்டுவ முறைகளிலே இங்கு பூசை வழிபாடுகள் நடந்து வருகின்றன. வள்ளியம்மையாருக்கு தனிக் கோவிலும் அமைக்கப் பெற்றிருத்தலை காணலாம்.  

## சங்கப்பாடல்களில் வள்ளித்தெய்வம்
வள்ளல் முருகனுக்கு மனைவி என்பதால் வள்ளளின் பெண்பால், வள்ளி-முருகப்பெருமானின் மனைவி,  

வள்ளிக்கிழங்குக்காக அகழ்ந்த குழியில் கண்டெடுக்கப்பட்டவள் ஆதலால் வள்ளி.  
- தேன் இருக்கும் வள்ளிமலர்
- முருகப்பெருமான் நறுமலர் வள்ளிப்பூ நயந்தவன்
- குறிஞ்சிக் குறவர் மறங்கெழு வள்ளி தமர்(உறவினர்)
- முருகப்பெருமானின் ஆறு முகங்களில் ஒன்று எப்போதும் வள்ளியம்மையைப் பார்த்துப் புன்னகை பூத்துக்கொண்டிருக்குமாம்.
- மலைவேங்கை நறுநிழலின் வள்ளி போல்வீர் (எனக் கண்ணகியை மலைக்குறவர் விளித்தனர்)
# வள்ளிக்கிழங்கு

**வள்ளிக்கிழங்கு** (Purple yam) என்பது ஒருவகைக் கிழங்கு ஆகும். இது மலைகளில் தானே படரும் கொடி வகையை சார்ந்த ஒரு தாவர வகை ஆகும்.  

இது செவ்வள்ளி அல்லது இராசவள்ளி என்றும் அழைக்கபடுகிறது. இது பூக்கும் கொடி வகை தாவரம் ஆகும். இதன் வேர்ப் பகுதியில் கிழங்கு உற்பத்தியாகிறது.
# த குயீன் (திரைப்படம்)



***த குயீன் (The Queen)*** 2006 இல் வெளியான பிரெஞ்சுத் திரைப்படமாகும்.ஆன்டி ஹார்ரிஸ், கிறிஸ்டின் லாங்கன், டிரேசி சிவார்ட், பிராங்காய்ஸ் இவர்னி ஆகியோரால் தயாரிக்கப்பட்டு ஸ்டீபன் பிரீயர்ஸ் ஆல் இயக்கப்பட்டது. ஹெலன் மிர்ரேன், மைக்கேல் சீன், ஜேம்ஸ் கிறோவெல், ஹெலன் மெக்கிரோரி, அலெக்ஸ் ஜென்னிங்க்ஸ், ராஜர் அல்லாம், சில்வியா சிம்ஸ் ஆகியோர் நடித்துள்ளனர். இத்திரைப்படம் ஆறு அகாதமி விருதுகளுக்கு தேர்ந்தெடுக்கப்பட்டது. சிறந்த நடிகைக்கான அகாதமி விருதினை மட்டுமே வென்றது.  

## விருதுகள்
### அகாதமி விருதுகள்
#### வென்றவை
- சிறந்த நடிகைக்கான அகாதமி விருது

#### பரிந்துரைக்கப்பட்டவை
- சிறந்த உடை அலங்காரத்திற்கான அகாதமி விருது
- சிறந்த இயக்குனருக்கான அகாதமி விருது
- சிறந்த அசல் இசைக்கான அகாதமி விருது - அலெக்சாண்டர் டெசுபிளாத்
- சிறந்த திரைப்படத்திற்கான அகாதமி விருது
- சிறந்த அசல் திரைக்கதைக்கான அகாதமி விருது
# படிமம்:Departed poster.jpg

## சுருக்கம்
Film poster for *த டிபார்ட்டட்*  

Source: page, image  

© Warner Bros. Pictures  

### Fair use rationale for த டிபார்ட்டட்
- No free equivalent is available or could be created that would adequately give the same information.
- The image does not replace the original market role of the poster or film.
- The image is low resolution.
- The image has previously been published.
- The image meets general Wikipedia content requirements.
- The image contributes significantly to the article by illustrating the subject of the article.
## அனுமதி
# படிமம்:Hurt Locker Poster.jpg

## சுருக்கம்
த ஹர்ட் லாக்கர் திரைப்பட சுவரொட்டி  
The image is of lower resolution and quality than the original poster (copies made from it will be of inferior quality) and does not limit the copyright owners' rights to distribute the show or DVDs in any way. The poster is being used for informational purposes only and as the primary visual identification of the film in question. One such site where this image can be located on the Internet is here: http://www.cinemablend.com/new/New-Hurt-Locker-Poster-12921.html  
## அனுமதி
# கோவில் மலை



**கோவில் மலை** (Har haBáyith (எபிரேயம்: הַר הַבַּיִת‎), Haram Ash-Sharif (அரபு: الحرم القدسي الشريف‎) பழைய யெரூசலேம் நகரிலுள்ள மிக முக்கிய சமய ஸ்தலங்களில் ஒன்று. ஆயிரம் வருடங்களாக இது ஒரு சமய ஸ்தலமாக பாவிக்கப்பட்டு வருகின்றது. குறைந்தது நான்கு சமயங்கள் (யூதம், உரோம பாகால், கிறிஸ்தவம், இசுலாம்) இந்த இடத்தைப் பாவித்துள்ளன.  

வேதாகமம் அடையாளத் தெளிவற்றுக் கூறிப்பிடும் இரண்டு மலைகளைக வேதாகம ஆய்வாளர்கள் அடையாளம் கண்டுள்ளனர். அவை மொரியா மலையும் சீயோன் மலையும் ஆகும்.  

கடவுள் தன் தெய்வீக பிரசன்னத்திற்கான இடமாக கோவில் மலையை தேர்ந்தெடுத்தார் என யூதம் குறிப்பிடுகிறது. யூதர்களின் முக்கிய நூலாகிய தல்மூத், இந்த இடத்தில்தான் கடவுள் முதன் மனிதன் ஆதாமை உருவாக்கினார் எனக் கூறுகிறது. இந்த இடத்தில்தான் ஆபிரகாம் தன் மகன் ஈசாக்கை பலி கொடுக்க முனைந்தார். இங்கேதான் இரு யூத ஆலயங்களும் அமைந்திருந்தன. வேதாகமத்தின்படி இந்த இடம் எல்லா உயிர்களுக்கும் மத்தியமானதும் - அரச, நிதி, சமய நிலையமாக இருக்கும்.  

இரண்டாம் கோவில் காலத்தில் இவ்விடம் பொருளாதார நிலையமாக செயற்பட்டது. யூத பாரம்பரியத்தின்படி, முதல் கோவில் சாலமோனால் கி.மு. 957 இல் கட்டப்பட்டு, பாபிலோனியரால் கி.மு. 586 இல் அழிக்கப்பட்டது. இரண்டாம் கோவில் கி.மு. 516 இல் செரூபாலினால் கட்டப்பட்டு, உரோம பேரரசால் கி.பி. 70 இல் அழிக்கப்பட்டது. யூத பாரம்பரியம் இங்கு மூன்றாவதும் இறுதியுமான கோவில் கட்டப்படுமென நம்புகிறது. யூதர்களுக்கு இந்த இடம் மிக புனிதமும், அவர்கள் செபம் செய்யும்போது இப்பக்கத்தை நோக்கியே செபம் செய்வர். சில யூதர்கள் இந்த இடத்தில் நடக்க மாட்டர்கள். மகா பரிசுத்த இடத்தில் தற்செயலாக நுழைவதை தவிர்க்கவே இந்த முன்னெச்சரிக்கை. யூத போதர்களின் சட்டப்படி, இவ்விடத்தில் கடவுளின் தெய்வீக பிரசன்னம் தற்போதும் உள்ளதென்கின்றனர்.  

இசுலாத்தில் மூன்றாவது புனித இடமாக இந்த இடம் சுன்னி இசுலாமியரால் நோக்கப்படுகிறது. உயர் புகலிடமாகவும், முகம்மது சொர்க்கத்திற்கு சென்ற இடமாகவும் இவ்விடம் கருதப்படுகிறது. கி.பி 637 இல் இசுலாமியர் எருசலேமை வெற்றி கொண்டதும் உமையா கலீபா அல் அக்சா பள்ளிவாசல் மற்றும் பாறைக் குவிமாடம் என்பவற்றை கட்ட உத்தரவிட்டார். பாறைக் குவிமாடம் கி.பி. 692 இல் கட்டி முடிக்கப்பட்டது. இக்கட்டடம் உலகத்திலுள்ள பழைய இசுலாமிய கட்டிடக் கலையாக காஃபாவிற்கு அடுத்ததாகத் திகழ்கிறது. அல் அக்சா பள்ளிவாசலானது பாறையின் தெற்குப்பக்கத்தில் மக்காவை நோக்கியவாறு கட்டப்பட்டுள்ளது. பாறைக் குவிமாடம் மத்திய பகுதியில் யூத ஆலயம் கட்டப்படாதவாறு உள்ளது.  

யூதம் மற்றும் இசுலாமிய உரிமை கோரலில், இந்த இடம் உலகிலுள்ள அதி போட்டியான சமய இடமாகக் காணப்படுகிறது. சிலுவைப் போர் காலத்தில், எருசலேம் இசுலாமிய சமூகம் இடையூ இன்றி இப் பகுதியை பாரமரித்தனர். 1967 இலிருந்து இசுரேல் கட்டுப்பாட்டுக்குள் உள்ள இப்பகுதி மீது இசுரேலும் பாலஸ்தீன அதிகாரமும் தத்தமக்கே இப்பகுதியில் அதிகாரம் உள்ளதென்கின்றனர். அரபு-இசுரேல் முரண்பாட்டில் இதுவே மிக முக்கிய காரணியும் ஆகும். இசுரேலிய அரசு இப்பகுதியில் இசுலாமியர் அல்லாதோர் செபிப்பதை தடை செய்துள்ளது.  

## அகலப்பரப்புக் காட்சி
# சரசுவதி சம்மான் விருது


**சரசுவதி சம்மான் விருது** (*Saraswati Samman*) என்பது இந்தியாவின் பட்டியலிடப்பட்ட 22 மொழிகளில் உள்ள சிறந்த உரைநடை அல்லது கவிதை இலக்கியப் படைப்பிற்கு வழங்கப்படும் விருதாகும். 1991ஆம் ஆண்டு கே.கே. பிர்லா நிறுவனத்தால் உருவாக்கப்பட்ட இந்த விருது இந்தியாவின் உயரிய இலக்கிய விருதுகளில் ஒன்றாக கருதப்படுகிறது. விருதாளருக்கு ரூபாய் பதினைந்து இலட்சம் இந்திய ரூபாயும் மேற்கோளும் பட்டயம் ஒன்றும் விருதாக வழங்கப்படும்.  

## தேர்வு முறை
இந்த விருதுக்கு பரிந்துரைக்கப்படும் படைப்பு இந்திய அரசியல் சாசனத்தில் பட்டியலிடப்பட்ட ஆட்சி மொழிகளில் ஏதேனும் ஒன்றில் அமைந்திருக்க வேண்டும். விருது வழங்கப்படும் வருடத்திற்கு முந்தைய பத்தாண்டு காலகட்டத்தில் படைப்பாளி எழுதிய படைப்புகளை கருத்தில் கொண்டு இந்த விருதுக்கு தகுதியானவர்கள் தேர்வு செய்யப்படுகின்றனர்.  

## விருது பெற்றவர்கள்
| அண்டு | படம் | விருதாளர் | பணி | மொழி | மேற். |
| --- | --- | --- | --- | --- | --- |
| 1991 | ஹரிவன்சராய் பச்சன் | சுயசரிதை
(4 பாகங்கள்) | இந்தி |  |  |
| 1992 | இராமகாந்த் ரத் | "சிறீ இராதா"
*(கவிதை)* | ஒடியா |  |  |
| 2001 | தலிப் கவுர் திவானா | "கதா கஹோ ஊர்வசி"
(நாவல்) | பஞ்சாபி |  |  |
| 2002 | மகேசு எல்குஞ்ச்வார் | "யுகாந்த்"
(விளையாடு) | மராத்தி |  |  |
| 2006 | ஜெகன்னாத் பிரசாத் தாஸ் | "பரிக்கிரமா"
(கவிதை தொகுப்பு) | ஒடியா |  |  |
| 2007 | நாயர் மசூத் | "தாவோசு சமன் கி மைனா"
(சிறுகதைத் தொகுப்பு) | உருது |  |  |
| 2008 | இலட்சுமி நந்தன் போரா | "காயகல்பா"
(நாவல்) | அசாம் |  |  |
| 2009 | சுர்ஜித் பாதர் | "லஃப்சான் டி தர்கா" | பஞ்சாபி |  |  |
| 2010 | எஸ். எல். பைரப்பா | "மந்த்ரா" | கன்னடம் |  |  |
| 2012 | சுகதகுமாரி | "மணஎழுத்து"
(கவிதை தொகுப்பு) | மலையாளம் |  |  |
| 2013 | கோவிந்த மிசுரா | "தூல் பௌதோ பர்"
(நாவல்) | இந்தி |  |  |
| 2014 | வீரப்ப மொய்லி | "ராமாயணம் மஹான்வேஷணம்"
(கவிதை) | கன்னடம் |  |  |
| 2015 | பத்மா சச்தேவ் | "சிட்-செட்டே"
(சுயசரிதை) | துக்ரி |  |  |
| 2016 | மகாபலேசுவர் சாயில் | "ஹவ்தான்"
(நாவல்) | கொங்கணி |  |  |
| 2017 | சித்தான்சூ யாஷ்காசந்த்ரா | "வகார்"
(கவிதை தொகுப்பு) | குசராத்தி |  |  |
| 2018 | கே. சிவா ரெட்டி | "பக்காக்கி ஒட்டிகிலைட்"
(கவிதை) | தெலுகு |  |  |
| 2019 | வாசுதேவ் மோகி | "செக்புக்"
(சிறுகதைத் தொடர்) | சிந்தி |  |  |
| 2020 | சரண்குமார் லிம்பாலே | "சனாதன்" (நாவல்) | மராத்தி |  |  |
| 2021 | இராம் தாராசு மிசுரா | "மெயின் டு யஹான் ஹுன்"
(கவிதை) | இந்தி |  |  |
| 2022 | சிவசங்கரி | "சூர்ய வம்சம்"
(நினைவுக் குறிப்பு) | தமிழ் |  |  |
# 1729 (எண்)



**ஆயிரத்து எழுநூற்று இருபத்தொன்பது** அல்லது **இராமானுச எண்** அல்லது **1729** (*One Thousand Seven Hundred and Twenty-Nine* அல்லது *Ramanujan Number*) என்பது தமிழ் எண்களில் ௧௭௨௯ என்பதைக் குறிக்கும் இந்து-அராபிய எண் ஆகும். 1729 என்பது 1728 இற்கும் 1730இற்கும் இடைப்பட்ட இயற்கை எண்ணாகும்.  

சீ. எச்சு. ஆரிடி சீனிவாச இராமானுசன் நோய்வாய்ப்பட்டிருந்த சந்தர்ப்பத்தில் அவரைப் பார்க்கச் சென்றபோது தனது வாகன இலக்கமான 1729 என்பது சுவாரசியமற்ற இலக்கம் என்றார். உடனே, சீனிவாச இராமானுசன் அவ்வெண் சுவாரசியமானது என்று கூறி, அவ்வெண்ணை இரு வெவ்வேறு வழிகளில் இரு கனங்களின் கூட்டுத்தொகையாக எழுதலாமென்றார்.  

அவ்விரு வழிகளும் பின்வருமாறு:-  

<math>1729 = 1^3 + 12^3 = 9^3 + 10^3</math>  

மேலும் 1729 என்ற எண்ணைப் பிரித்து1+7+2+9 என கூட்டினால் 19 வரும். இந்த 19 ஐ திருப்பிப் போட்டால் 91 என்று வரும். இப்போது 19ஐயும் 91 ஐயும் பெருக்கினால் 1729 என்ற எண் விடையாக வரும். இதுவும் இந்த எண்ணுக்கான ஒரு சிறப்பு.  

## காரணிகள்
1729இன் நேர்க் காரணிகள் 1, 7, 13, 19, 91, 133, 247, 1729 என்பனவாகும்.  

## இயல்புகள்

- 1729 ஓர் ஒற்றை எண்ணாகும்.
- 1729 என்பது இரண்டு நேர்க் கனங்களின் கூட்டுத்தொகையாக இரண்டு வழிகளில் எழுதக்கூடிய மிகவும் சிறிய எண் ஆகும்.
:<math>1729 = 1^3 + 12^3 = 9^3 + 10^3</math>  
- 1729 ஒரு கார்மைக்கேல் எண்ணாகும்.
# வால்லேஸ் அண்ட் கிராமிட்: த கர்ஸ் ஆப் த வேர்-ராப்பிட் (திரைப்படம்)



***வால்லேஸ் அண்ட் கிராமிட்: த கர்ஸ் ஆப் த வேர்-ராப்பிட் (Wallace & Gromit: The Curse of the Were-Rabbit)*** 2005 இல் வெளியான பிரித்தானிய அசைவூட்ட நகைச்சுவைத் திரைப்படமாகும். நிக் பார்க், கிளார் ஜென்னிங்க்ஸ், பீட்டர் லார்ட், கார்லா ஷெல்லி, டேவிட் ஸ்பார்க்ஸ்டன் ஆகியோரால் தயாரிக்கப்பட்டு நிக் பார்க் மற்றும் ஸ்டீவ் பாக்ஸ் ஆல் இயக்கப்பட்டது. பீட்டர் சாலிஸ், ரால்ப் பியேன்னஸ், ஹெலேனா கார்டர் ஆகியோர் நடித்துள்ளனர். இத்திரைப்படம் ஒரு அகாதமி விருதிற்கு தேர்ந்தெடுக்கப்பட்டது. சிறந்த அசைவூட்ட திரைப்படத்திற்கான அகாதமி விருதினை வென்றது.  

## விருதுகள்
### அகாதமி விருதுகள்
#### வென்றவை
- சிறந்த அசைவூட்ட திரைப்படத்திற்கான அகாதமி விருது
# வார்ப்புரு:Non-free use rationale video cover

| }  
}}''. The cover art copyright is believed to belong to .  
| Source =  
}}  
}}  
| Portion =  
| Low_resolution =  
| }}  
| The copy is of sufficient resolution for commentary and identification but lower resolution than the original video cover. Copies made from it will be of inferior quality, unsuitable as artwork on pirate versions or other uses that would compete with the commercial purpose of the original artwork.  
}}  
| Purpose = <noinclude>*Choose from Infobox / Header / Section / Other*</noinclude>  
| Replaceability =  
| Other information =  
| }}  
}}  
}}<noinclude>  

</noinclude>
# பாலியல் இனப்பெருக்கம்


**பால்சார் இனப்பெருக்கம் ** (Sexual reproduction) அல்லது **கலவிமுறை இனப்பெருக்கம்** எனப்படுவது இரு உயிரினங்களின் மரபுப் பொருட்கள் ஒன்றிணைந்து ஓர் புதிய உயிரினம் உருவாவதைக் குறிக்கும். பால்சார் இனப்பெருக்கத்தில் இரு செயல்பாடுகள் முதன்மையானவை;அவை: ஒடுக்கற்பிரிவு, நிறப்புரிகள் பாதியாக உடைகின்ற செயல்பாடு; மற்றொன்று கருக்கட்டல், இரு பாலணுக்கள் இணைந்து நிறப்புரிகள் முதலில் இருந்த எண்ணிக்கைக்குத் திரும்புதல். ஒடுக்கற்பிரிவின்போது, ஒவ்வொரு சோடியின் நிறப்புரியும் வழமையாக பரிமாறப்பட்டு ஒத்த மறுசேர்க்கை நிகழச் செய்கிறது .  

பால்சார் இனப்பெருக்க கூர்ப்பு நிகழ்வு புதிரானது. பால்சார்ந்த இனப்பெருக்க உயிரினங்களுக்கான முதல் தொல்லுயிர் எச்ச ஆதாரங்கள் ஏறத்தாழ 1 முதல் 1.2 பில்லியன் ஆண்டுகளுக்கு முன்பான ஸ்டேனிய காலத்து மெய்க்கருவுயிரிகளில் காணப்படுகின்றன. கட்புலனாகத்தக்க உயிரினங்கள் பெரும்பாலானவற்றில், ஏறத்தாழ அனைத்து விலங்குகள் மற்றும் தாவரங்களில், பால்சார் இனப்பெருக்கமே முதன்மையான இனப்பெருக்க வழியாக உள்ளது. இந்தச் செயல்முறைகள் ஒரேபோல இருப்பதால் பாக்டீரிய இணைவுறுதல், இரண்டு பாக்டீரியாக்களிடையே டி. என். ஏ. மாற்றிக்கொள்வது, பால்சார் இனப்பெருக்கத்துடன் தவறாக புரிந்து கொள்ளப்படுகிறது.  

உயிரியல் கூர்ப்புக் கொள்கைகள் முந்தைய பால்சாரா இனப்பெருக்கத்திலிருந்து பால்சார் இனப்பெருக்கம் உருவானதற்கு பல விளக்கங்கள் அளித்துள்ளன. கிளைப்பாட்டின் தேர்வு அழுத்தம் காரணமாக — தனது கிளைப்பாட்டுத் தொகையில் மாறிவரும் சூழலுக்கேற்ப மிக விரைவாக மாற்றங்களை உண்டாக்கிட கருவுறா இனப்பெருக்கத்தினை விட விரைவான பால்சார் இனப்பெருக்கத்தின் வினைத்திறன்.மேலும் கிளைப்பாடு வேறொரு கிளைப்பாட்டுடன் மட்டுப்படுத்திய வளங்களுக்காகப் போராடும் வகையில் கூர்ப்பு மேம்பட பால்சார் இனப்பெருக்கம் உதவுகிறது.  

## உசாத்துணைகள்
1. Pang, K. "Certificate Biology: New Mastering Basic Concepts", Hong Kong, 2004
1. Journal of Biology of Reproduction, accessed in August 2005.
1.
# வள்ளி (கொடி)



**வள்ளி** (Dioscorea pentaphylla) என்பது இதன் பெயர் இது ஒரு கொடி வகையாகும். இக்கொடியிலிருந்து *வள்ளிக்கிழங்கு* கிடைக்கிறது.  
இதன் வேறு பெயர் *வள்ளைக்கொடி* என்பதாகும்.  

## சங்கப்பாடல்களில் வள்ளிக்கொடியும், வள்ளிப் பூவும்
- குறிஞ்சிநிலப் பெண்கள் குவித்து விளையாடிய 99 பூக்களில் ஒன்று வள்ளிமலர்.
- வாடாத வள்ளிக்கொடி வாடும் வறட்சி.
- வள்ளிக்கொடி வாடியும், தழைத்தும் காணப்படும்.
- வள்ளிக்கோடி போன்றது பெண் இடுப்பு
- வள்ளி என்பது பற்றிப்படரும் கொடி.
- வள்ளிக்கொடி மரத்திலும் படரும்.
- வள்ளிக்கொடி போல் மகளிர்க்குக் கூந்தல் தொங்கும்.
- வள்ளிக்குக் கிழங்கு உண்டு.
- பாரியின் பறம்புமலையின் 4 வளங்களில் ஒன்று வள்ளிக்கிழங்கு
;வள்ளியங்காடு  
- மழை பொழியுத் மாதத்தில் வள்ளியங்காடு செழித்திருக்கும். இதன் பசுமையான இலைகள் வாடுவது இல்லை.
;வள்ளியங்கானம்  
- வள்ளிப்பூ மலர்ந்திருப்பது வள்ளியங்கானம்.
;வள்ளிக்கொடி சுற்றிய மாலை  
- கடம்பமலரை இடையில் வைத்துக் கருமையான வள்ளிக்கொடியைச் சுற்றிக் கட்டிய மாலையை முருகப் பெருமானுக்கு அணிவிப்பர்.

## இதையும் காண்க
- வள்ளி
- சங்ககால மலர்கள்

## வெளியிணைப்புகள்
- வள்ளிக்கொடி - படம். பி.எல்.சாமி முதலான அறிஞர்கள் காட்டுவது.

## அடிக்குறிப்பு
# வள்ளி (அணிகலன்)

வள்ளி என்பது போரின்போது போரிடும் வயவர் சூடும் அடையாளப் பூ. இதனை 'வாடா வள்ளி' எனத் தொல்காப்பியம் குறிப்பிடுகிறது. இது அரசன் வழங்கிய பூ ஆனதால் வள்ளி எனப்பட்டது. இது எந்தக் குடியைச் சேர்ந்தவன் என்பதை உணர்த்தும் அடையாளம். பனை, வேம்பு, ஆத்தி போன்ற எந்தப் பூவாகவும் இருக்கலாம்.  

இந்தப் பூவைச் சூடியவன் போரில் புறமுதுகிட்டு ஓடாத வீரக் கழலும் அணிந்திருப்பான்.  

ஆனிரைகளைக் களவாடிக் கவர்ந்துவரும் போர்ப்பாங்கு வெட்சித்திணை எனப்படும்.  

அதில் 14 துறைகள் உண்டு.  

மற்றும் களவாடிய ஆனிரைகளை மீட்கும் கொற்றவைநிலையும் வெட்சித்திணையே.  

இந்தக் கொற்றவை நிலையில் 21 துறைகள் உண்டு.  

இந்த 21 துறைகளில் ஒன்று வயவர் வாடாவள்ளி சூடுதல்.  

போந்தை, வேம்பு, ஆர்(ஆத்தி) என்னும் பூக்களைச் சூடி வேந்தர்கள் போரிடுவர்.  

அப்போது அவர்களது படைவீரர்கள் அதே பூவைச் சூடிப் போரிடுவர்.  

அந்தப் பூ வாடாத பொற்பூவாக இருக்கும்.  
இந்த வயவர் சூடிய பூவுக்கு வாடாவள்ளி என்று பெயர்.  
## இதையும் காண்க
- வள்ளி
## அடிக்குறிப்பு
# வள்ளி (தொய்யில்)


மேனியில் எழுதிய வள்ளிக்கொடியைத் தொய்யில் என்பர்.  

இக்காலத்தில் மகளிர் கைகளிலும் கால்களிலும் மருதாணிக் குழம்பால் எழுதப்பட்டும் கலைக்கொடி போன்றது அக்காலத்தில் மகளிர் மார்பில் எழுதப்பட்ட தொய்யில்.  

தலையாலங்கானத்துச் செருவென்ற பாண்டியனின் மனைவியின் தோள்களில் வெண்ணிறத்தில் வள்ளிக்கொடி எழுதப்பட்டிருந்தது.  

முதன்முதலாக அழகன் அழகியைத் தொலைவில் பார்க்கும்போது அவன் அணங்குத் தெய்வமோ என ஐயுறுவானாம்.  

பின்னர் உற்றுநோக்கிச் சில அடையாளங்களால் இவள் பெண்ணே எனத் தெளிவு பெறுவானாம்.  

அந்தத் தெளிவைத் தரும் அடையாளங்கள் பலவற்றுள் வள்ளி என்பதும் ஒன்று.  

இந்த வள்ளி என்பது முலையிலும் தோளிலும் எழுதிய கொடி.  

(பிற வண்டு மொய்த்தல், இழைக்கப்பட்ட செயற்கை அணிகலன்கள் அணிந்திருத்தல், பூ அணிந்திருத்தல். கண்ணில் நிழலாடல், அலமரும் தடுமாற்றம், கண் படபடத்தல் முதலானவை)  

காண்க: வள்ளி  

## அடிக்குறிப்பு
# கொடிநிலை, கந்தழி, வள்ளி

வள்ளி என்பது ஒருவரின் வள்ளண்மையைக் குறித்துப் போற்றிப் பாடுவது.  

பாடாண் திணையில் கடவுளை வழிபடுதலும் பிறரைக் கடவுளாக்கி வழிபடுதலும் உண்டு.  
- அப்போது வழிபடும் கடவுளரின் ஏற்றம் கூறுவது கொடிநிலை.
- பகைவரை அழித்த பாங்கைக் கூறுவது கந்தழி.
- வள்ளண்மையைக் கூறுவது வள்ளி.

## அடிக்குறிப்பு
# வள்ளண்மை

வள்ளண்மையைக் குறிக்கும் சொற்கள் பல உள்ளன.  
;வள்ளியம்  
:வள்ளியம் என்னும் செருக்கு ஒவ்வொருவருக்கும் வேண்டும். ஊக்கம் இருப்பவர்கள் மட்டுமே இந்தச் செருக்கைப் பெறமுடியும்.  
;வள்ளியன்  
:புலவர் ஒருவர் கோனாட்டு எறிச்சலூர் மாடலன் மதுரைக் குமரனார் குட்டுவன் சோழிய ஏனாதி திருக்குட்டுவன் என்னும் சேர மன்னனைக் கண்டு பாடினார். அப்போது அவனை வள்ளியன் என்று குறிப்பிடுவிட்டு புலவர்கள் அவனிடம் பரிசில் பெறச் செல்லவேண்டாம் என்கிறார். காரணம் இவர் அவனைக் கண்டு பாடியபோது அவனது போர்யானைகளில் ஒன்றைப் பரிசாகத் தந்தானாம். புலவர் அதனைக் கண்டு அஞ்சி ஒதுங்கினாராம். ‘புலவர் பரிசில் போதாது என்று ஒதுங்குகிறார்’ என அவன் நினைத்துக்கொண்டு மேலும் பல யானைகளை அவன் நல்கினானாம். (தானே வறுமையில் வாடும்போது இவற்றிற்குச் சோற்றுக்கவளம் கொடுப்பது எப்படி என்பது புலவர் கவலை)  
;வள்ளண்மையோடு இணைந்த சொற்கள்  
:மேலும் வள்ளியை, வள்ளியோய் வள்ளியோர் , வள்ளியோன் என்பன போன்ற சொற்கள் வள்ளண்மையைக் குறிக்கத் தோன்றியவை.  
## இதையும் காண்க
- வள்ளி
## அடிக்குறிப்பு